3.Pielikums 
	Zemkopības ministrijas
	16.07.2026
	iekšējiem noteikumiem Nr. 19

PARAUGS

PILNVAROJUMA LĪGUMS
par valdes locekļa amata pienākumu pildīšanu

Rīgā	20_ _.gada __.__________
	
_________________________________________________________________________________,		/kapitālsabiedrības firma/		

reģistrācijas Nr.______________, juridiskā adrese ____________iela _____, Rīga, LV-______ (turpmāk tekstā – Sabiedrība), valsts kapitāla daļu turētāja pārstāvis ___________________ 
                                                                                                                   (vārds, uzvārds),
no vienas puses, un 
                                (vārds, uzvārds), _________________________personas kods
deklarētā dzīvesvieta:________________________________ (turpmāk tekstā – valdes priekšsēdētājs/valdes loceklis), no otras puses, kopā saukti Puses, pamatojoties uz: 
Publiskas personas kapitāla daļu un kapitālsabiedrību pārvaldības likuma 79., 80. pantu un 81. pantu, Zemkopības ministrijas ___.__.20___. rīkojumu Nr. __________ “Par kapitāla daļu turētāju”, likuma “Par interešu konflikta novēršanu valsts amatpersonu darbībā” 4. pantu un Sabiedrības __.______________.20___. dalībnieku ārkārtas sapulcē pieņemto lēmumu (prot. Nr.__ __.§,) ar kuru ____________________ievēlēts par Sabiedrības Valdes priekšsēdētāju/Valdes locekli,
noslēdz šādu Līgumu (turpmāk – Līgums).
I. Vispārīgie pienākumi
1. Ar Līgumu Valdes priekšsēdētājs/Valdes loceklis apņemas pildīt Valdes priekšsēdētāja/Valdes locekļa pienākumus, bet Sabiedrība apņemas maksāt noteikto mēneša atlīdzību un samaksāt Līgumā noteiktās garantijas, kā arī segt ar amata pienākumu izpildi saistītos izdevumus un samaksāt visus normatīvajos aktos noteiktos nodokļus.
2. Sabiedrības un Valdes priekšsēdētāja/Valdes locekļa tiesiskās attiecības regulē Latvijas Republikas Satversme, Latvijai saistošās starptautisko tiesību normas, Publiskas personas kapitāla daļu un kapitālsabiedrību pārvaldības likums, Komerclikums, Civillikums un citi normatīvie akti, kā arī Sabiedrības iekšējie tiesību akti.
II. Saistības
3.	Valdes priekšsēdētājam/Valdes loceklim ir šādas saistības:
3.1. pildīt savus pienākumus kā krietnam un rūpīgam saimniekam saskaņā ar Publiskas personas kapitāla daļu un kapitālsabiedrību pārvaldības likumu, Komerclikumu un citiem normatīvajiem aktiem un Sabiedrības iekšējiem tiesību aktiem;
3.2. saudzīgi izturēties pret Sabiedrības mantu un gādāt par zaudējumu novēršanu;
3.3. neizpaust trešajām personām informāciju, kura Valdes priekšsēdētājam/Valdes loceklim ir pieejama, pildot amata pienākumus, un kura par neizpaužamu ir noteikta saskaņā ar normatīvajiem aktiem vai Sabiedrības lēmumu, kā arī Sabiedrības komercnoslēpumu saturošu informāciju. Par trešo personu šī Līguma izpratnē nav uzskatāms Sabiedrības valsts kapitāla daļu turētājs un tā pārstāvji;
3.4. ievērot normatīvajos aktos noteiktos darbības ierobežojumus;
3.5. atlīdzināt zaudējumus, ja tie radušies Valdes priekšsēdētāja/Valdes locekļa prettiesiskas rīcības (vai bezdarbības) dēļ vai ja viņš bez attaisnojoša iemesla nepilda amata pienākumus, vai ja viņš savus pienākumus nav pildījis kā krietns un rūpīgs saimnieks;
3.6. neīstenot darbības, kas varētu kaitēt Sabiedrības reputācijai sabiedrībā;
3.7. nodrošināt Sabiedrības pārvaldības nepārtrauktību situācijā, kad saskaņā ar darba līgumu, ko Valdes priekšsēdētājs/Valdes loceklis ir noslēdzis par cita amata pienākumu pildīšanu Sabiedrībā, viņam tiek piešķirts apmaksāts atvaļinājums, apmaksātas brīvas dienas vai ir iestājusies pārejoša darbnespēja un nav iespējams piedalīties valdes sēdē vai valdes noteikto pienākumu izpildē.

4. Sabiedrības saistības:
4.1. maksāt Valdes priekšsēdētājam/Valdes loceklim mēneša atlīdzību, kas noteikta ar Sabiedrības dalībnieku sapulces lēmumu;
4.2. maksāt Valdes priekšsēdētājam/Valdes loceklim prēmiju dalībnieku sapulces lēmumā norādītajā apmērā, ja Sabiedrības dalībnieku sapulce pieņēmusi lēmumu par Valdes priekšsēdētāja/Valdes locekļa prēmēšanu;
4.3. Sabiedrība nodrošina Valdes priekšsēdētāja/Valdes locekļa …………………………… apdrošināšanu;
4.4. nodrošināt Valdes priekšsēdētāja/Valdes locekļa amata pienākumu izpildei nepieciešamos darba apstākļus un materiāli tehnisko nodrošinājumu, kā arī segt ar amata pienākumu izpildi saistītos izdevumus Sabiedrībā noteiktajā apmērā un kārtībā.
	
III.	Līguma termiņš
5. Līgums ir noslēgts uz Valdes priekšsēdētāja/Valdes locekļa pilnvaru laiku līdz     __._____________.20__.
6. Ja Valdes priekšsēdētājs/Valdes loceklis tiek atsaukts no amata pirms termiņa beigām, arī tad, ja Valdes priekšsēdētājs/Valdes loceklis zaudē amatu Sabiedrības reorganizācijas vai likvidācijas dēļ, Sabiedrība izmaksā Valdes priekšsēdētājam/Valdes loceklim atsaukšanas pabalstu ………. mēneša atlīdzību apmērā. Atsaukšanas pabalsta apmērs ir atkarīgs no valdes locekļa pilnvaru izpildes laika un tiek izmaksāts, gadījumā ja pilnvaras bija pildītas vismaz vienu gadu pilnvaru termiņa ietvaros
7. Līguma 6. punktā minētais atsaukšanas pabalsts netiek izmaksāts, ja Valdes priekšsēdētājs/Valdes loceklis turpina darbu kā valdes priekšsēdētājs/valdes loceklis reorganizētajā Sabiedrībā, ir atsaukts no amata saskaņā ar paša vēlēšanos, vai pilnvaru pārkāpšanas, pienākumu neizpildes vai nepienācīgas izpildes dēļ, kā arī ir nodarījis kaitējumu Sabiedrības interesēm. 

IV.	Citi noteikumi
8. Līgums ir sagatavots divos eksemplāros ar vienādu juridisku spēku, pa vienam eksemplāram katrai no Pusēm. Līgums stājas spēkā ar tā abpusējas parakstīšanas brīdi.
9. Visi Līguma grozījumi ir spēkā tikai tad, ja tie ir noformēti rakstiski un ir abu Pušu parakstīti. Šādas vienošanās ir neatņemamas Līguma sastāvdaļas.
10. Ja atsevišķi Līgumā iekļautie noteikumi pēc grozījumu izdarīšanas ārējos normatīvajos aktos nonāk pretrunā ar attiecīgajiem normatīvajiem aktiem, Puses apņemas ievērot ārējo normatīvo aktu prasības un vienoties par Līguma noteikumu grozīšanu atbilstoši ārējiem normatīvajiem aktiem. Ja kāds no šī Līguma noteikumiem zaudē juridisko spēku, tas neietekmē citu šī Līguma noteikumu spēkā esamību. 
11. Starp pusēm radušos strīdus, ja tos nav iespējams atrisināt pārrunu ceļā, izšķir Latvijas Republikas normatīvajos aktos noteiktajā kārtībā.

Sabiedrības valsts kapitāla daļu	Valdes priekšsēdētājs/Valdes loceklis:
turētājs:

_____________________________ 		____________________________ 
	/V.Uzvārds/					/V.Uzvārds/








